Selvom man ligger ved poolen i Tyrkiet eller vandrer La Rambla tynd i Barcelona har rigtig mange danskere tilbøjelighed til at arbejde imens. Det kan være alt fra at ringe hjem, skrive diverse dokumenter eller sågår tjekke sin arbejdsmail. Men en ny undersøgelse fra hotels.com viser, at nordjyderne åbenbart er bedre til at slappe af og undgå arbejdet, når de holder ferie. Kun 16 procent af de adspurgte nordjyder har brugt tid på deres arbejde, mens de var på ferie. Det er hele 7 procentpoint lavere end landsgennemsnittet. 23 procent af alle danskere, der deltog i undersøgelsen, kan nemlig ikke lægge arbejdet fra sig, selvom de holder ferie. Det svarer til næste hver fjerde. Mens det i Nordjylland altså kun er omkring hver sjette. Hjemmesiden oplyser desuden, at den primære årsag til, at folk arbejder i ferien, er "fordi min mailboks ellers sprænges med ulæste e-mails". Og at det relativt høje tal skyldes en lettere adgang til eksempelvis internet og dermed mailboks. I alt deltog 1.193 danskere i undersøgelsen.

Referat:
En ny undersøgelse fra hotels.com viser, at nordjyderne sjældnere arbejder, når de har ferie.